FALT: Bilen sto parkert på en kommunal parkeringsplass på Guldbergaunet da treet falt over bilen. Eieren sto med nøklene i hånden og skulle ut på kjøretur.Foto: Trønder-avisa/Lars Lilleby Macedo

Rundt 18.000 husstander fremdeles uten strøm etter «Hilde»

Ekstremværet «Hilde» slo lørdag ut strømnettet i deler av Trøndelag og Helgeland. På det verste var opp mot 35.000 husstander uten strøm.

Pål Ertzaas

Audun Jahren

Oppdatert 17. november 2013

Artikkelen er over seks år gammel

Pent.no sammenligner værmeldingene fra Yr og Storm. Last ned tilIphone/Ipad, Android

...eller sjekk pent.no Vis mer

Det kraftige uværet har ført til at en titusener av husstander i Trøndelag og på Helgeland mistet strømmen. I Trøndelag var opp mot 20.000 husstander uten strøm lørdag kveld, mens det på Helgeland var mellom 12.000 og 15.000 husstander som mistet strømmen.

Søndag formiddag var fremdeles rundt 17.000 husstander i Nord-Trøndelag uten strøm.

- Det er flere feil på det overliggende regionalnettet og en rekke feil i distribusjonsnettet over hele fylket. De fleste problemene med NTE sitt strømnett skyldes trær som er blåst over strømledningene. Det kan ikke utelukkes at flere mister strømmen, skriver strømselskapet NTE i en pressemelding søndag formiddag.

LESERNES VÆRBILDER: Se bilder fra stormen og send inn dine egne bilder her

Fem kommuner helt uten strøm

Kommunene Lierne, Flatanger, Leka, Namsskogan og Røyrvik var søndag formiddag helt uten strøm, mens også Nærøy, Høylandet og Overhalla er sterkt berørt.

Søndag formiddag hadde NTE 50 personer i arbeid med å skaffe flest mulig strømmen tilbake. 30 av disse er selskapets egne nettmontører ute i feltet. I tillegg er flere eksterne entreprenører med i arbeidet.

- Det vil starte helikopterbefaring av linjenettet klokken 10. Det jobbes hardt med å gjenopprette strømforsyningen. Mange vil få tilbake strømmen utover dagen, men vi kan ikke nå si noe sikkert om når alle har strømmen tilbake, sier NTE.

Ved 12-tiden hadde 2000 av de 17.000 strømløse husstandene fått strømmen tilbake, melder NVE i en pressemelding. Da hadde Leka og Grong fått strømmen tilbake, men strømmen også var delvis tilbake i Flatanger.

- Trær fløy gjennom luften

På Helgeland var mellom 5000 og 6000 husstander søndag formiddag uten strøm.

- Vi fikk opp strømmen igjen i de største byene i natt, men fremdeles er det en del husstander i distriktene som er uten strøm. Her har det trolig vært mye trefall, så vi reiser ut med helikopter på formiddagen for å få en oversikt over skadene, sier nettsjef i Helgelandskraft, Frode Valle, til VG.

Han sier at forholdene natt til søndag var svært dårlige for mannskapene som jobbet med å få strømnettet opp igjen.

- Det var rett og slett farlig. Våre mannskaper så trær som fløy gjennom luften. Ved et tilfelle ble en montørbil nesten blåst over ende. Plutselig sto bilen på to hjul lent mot et autovern. Til slutt sendte vi alle hjem, så de kunne hvile seg. Det var ingen vits når det var så dårlig vær, sier Valle.

Ved 12-tiden var rundt 3000 husstander på Helgeland fremdeles uten strøm.

Strømløst i Sverige

Også i Sverige har «Hilde» gjort en titusener av husstander strømløse. Ifølge Aftonbladet mistet 30.000 husstander i Jämtland, Västerbotten og Västernorrland strømmen natt til søndag. Søndag morgen var fremdeles 16.000 husstander strømløse i området.

Ekstremværet «Hilde» slo inn over Trøndelag med full kraft i 20-tida, allerede klokka 19 ble det målt vind i orkan styrke på Nordøyan fyr.

I timene før ekstremværet slo inn meldte også folk i trønderhovedstaden Trondheim at lysene rundt omkring blinket.

Publisert: 16.11.13 kl. 21:31 Oppdatert: 17.11.13 kl. 12:56

Les også

Mer om Vær